รัฐบาลไทย-ข่าวทำเนียบรัฐบาล-“อลงกรณ์” เผย “กรมชลประทาน” เร่งช่วยกรุงเทพมหานคร ระดมเครื่องสูบน้ำขนาดใหญ่ 220 เครื่องสูบน้ำลงแม่น้ำ “เจ้าพระยา-บางปะกง-นครนายก” และอ่าวไทย
วันเสาร์ที่ 17 กันยายน 2565
“อลงกรณ์” เผย “กรมชลประทาน” เร่งช่วยกรุงเทพมหานคร ระดมเครื่องสูบน้ําขนาดใหญ่ 220 เครื่องสูบน้ําลงแม่น้ํา “เจ้าพระยา-บางปะกง-นครนายก” และอ่าวไทย
“อลงกรณ์” เผย “กรมชลประทาน” เร่งช่วยกรุงเทพมหานคร ระดมเครื่องสูบน้ําขนาดใหญ่ 220 เครื่องสูบน้ําลงแม่น้ํา “เจ้าพระยา-บางปะกง-นครนายก” และอ่าวไทย 525 ลบ.ม./วินาที หรือวันละ 45 ล้าน ลบ.ม. รวมปริมาณสูบน้ํา 2เดือนเกือบ 2 พันล้าน ลบ.ม. มากกว่าความจุเขื่อนป่าสั
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์เปิดเผยภายหลังการลงพื้นที่ตรวจเยี่ยมและติดตามการบริหารจัดการน้ําของสถานีสูบน้ําตามแนวคลองชายทะเล ที่สถานีสูบน้ําชลหารพิจิตร 3 (คลองด่าน) และสถานีสูบน้ําเจริญราษฎร์ วันนี้ (17 ก.ย.) ว่า กรมชลประทานเร่งช่วยแก้ไขปัญหาน้ําท่วมกรุงเทพมหานครและสมุทรปราการ ตามข้อสั่งการของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เพื่อบรรเทาความเดือนร้อนของประชาชนให้ได้มากที่สุดและเร็วที่สุดด้วยการระดมเครื่องสูบน้ําขนาดใหญ่ 220 เครื่องที่ติดตั้งตามสถานีสูบน้ําและประตูระบายน้ํา โดยสูบน้ําลงแม่น้ําเจ้าพระยาทางฝั่งตะวันตก สูบน้ําลงแม่น้ํานครนายกและแม่น้ําบางปะกงทางฝั่งตะวันออกและสูบลงอ่าวไทยทางทิศใต้ วันละ 45 ล้านลูกบาศก์เมตร หรือ 525 ลูกบาศก์เมตรต่อวินาที ณ วันที่ 16 กันยายน และกําลังติดตั้งเครื่องสูบน้ําขนาดใหญ่เพิ่มเติมอีก ซึ่งหากรวมปริมาตรน้ําที่กรมชลประทานผันน้ําตั้งแต่วันที่ 11 กรกฎาคม ถึงวันนี้มี จํานวนถึง 1,893 ล้านลูกบาศก์เมตร เปรียบเทียบเท่ากับปริมาณน้ํากว่า 2 เท่าครึ่งของความจุเขื่อนป่าสักชลสิทธิ์ ถือเป็นระบบระบายน้ําหลักของกรมชลประทานในการช่วยสนับสนุนการแก้ไขปัญหาน้ําท่วมของกรุงเทพมหานครและ สมุทรปราการ.
ทั้งนี้ ในการปฏิบัติภารกิจของที่ปรึกษารัฐมนตรีเกษตรฯ และคณะประกอบด้วย นายณฐกร สุวรรณธาดา นายพัฐนันท์ แสงรัฐวัฒนะ นายวิษณุศักดิ์ จิรกฤติยากุล คณะทํางานที่ปรึกษารัฐมนตรีเกษตรฯ ดร. ดุสิต พันธุ์เสือ นายธวัชชัย ทรงพัฒนาศิลป์ นายชิโนทัย ลักษณ์กุลมาศ นายจิรายุ แก้วสีดา และนายเฉลิม จันทร์เภา ทีมงานพรรคประชาธิปัตย์จังหวัดสมุทรปราการ ร่วมลงพื้นที่ตรวจเยี่ยมและติดตามการบริหารจัดการน้ําสถานีสูบน้ําตามแนวคลองชายทะเล ที่สถานีสูบน้ําชลหารพิจิตร 3 และสถานีสูบน้ําเจริญราษฎร์ โดยมีนายสุริยพล นุชอนงค์ รองอธิบดีฝ่ายบริหารกรมชลประทาน นาย ยงยส เนียมทรัพย์ รองผู้อํานวยการสํานักงานชลประทานที่ 11 นายสมเดช ศรีวิเชียร ผู้อํานวยการโครงการส่งน้ําและบํารุงรักษาชลหารพิจิตร นายฐิติกร ศรีนิติวรวงศ์ ผู้อํานวยการโครงการชลประทานสมุทรปราการ พร้อมด้วย หัวหน้าฝ่าย และเจ้าหน้าที่ที่เกี่ยวข้องรายงานข้อมูลการบริหารจัดการน้ําพื้นที่ฝั่งตะวันออกเพื่อระบายน้ําออกสู่อ่าวไทย
โดยสถานีสูบน้ําชลหารพิจิตร 3 มีเครื่องสูบน้ําขนาด 15 ลบ.ม.ต่อวินาที จํานวน 4 เครื่อง ประสิทธิภาพการระบายน้ํา 60 ลบ.ม.ต่อวินาที คิดเป็นปริมาตรน้ําวันละ 5.18 ล้าน ลบ.ม. ช่วยระบายน้ําจากสถานีสูบน้ําหนองจอก และสถานีสูบน้ําประเวศน์บุรีรมย์มาลงคลองพระองค์ไชยานุชิตจนถึงสถานีสูบน้ําคลองด่านระบายออกสู่อ่าวไทย
ส่วนสถานีสูบน้ําเจริญราษฎร์ มีเครื่องสูบน้ําขนาด 15 ลบ.ม.ต่อวินาที จํานวน 5 เครื่อง ประสิทธิภาพการระบายน้ํา 75 ลบ.ม.ต่อวินาที คิดเป็นปริมาตรวันละ 6.48 ล้าน ลบ.ม. ผันน้ําจากคลองประเวศน์บุรีรมย์ ในเขต กทม. ระบายลงมาตามแนวดิ่งผ่านคลองลาดกระบัง คลองบางโฉลง คลองจระเข้ใหญ่ มาลงคลองสําโรง และระบายลงคลองเจริญราษฎร์ เพื่อระบายออกสู่อ่าวไทย โดยทั้ง 2 สถานีสูบน้ําเป็นส่วนหนึ่งสถานีสูบน้ํา 9 สถานีของโครงการส่งน้ําและบํารุงรักษาชลหารพิจิตร ชป.ที่11 กรมชลประทาน